De små øsamfund har det svært. Derfor var Læsø's borgmester Tobias Birch Johansen sammen med en række andre ø-borgmestre i dag taget til formiddagskaffe hos Dansk Folkeparti, der i går foreslog, med et flertal udenom regeringen, at sikre billigere færgepriser. - Nu synes jeg godt nok vi har fortjent at blive hørt, siger Læsøs borgmester Tobias Birch Johansen. - Vi har haft et rigtigt godt møde, og vi har understreget, at vi forsat prioriter trafikal ligestilling af vores øsamfund meget højt. Vi håber, at vi kan få det ind på Finansloven allerede for næste år, siger Kristian Thulesen Dahl fra Dansk Folkeparti. Efter en god snak med DF-toppen ser Læsø borgmesteren frem til en konstruktiv løsning. - Det har givet en bekræftelse på, at DF ønsker det her på finansloven, og de ønsker at det kommer til at ske. Så det er dejligt og det giver ro, siger Tobias Birch Johansen.

Referat:
Læsøs borgmester Tobias Birch Johansen tog i dag på besøg på Christiansborg for at kæmpe for at få billigere færgepriser skrevet ind i Finansloven.